શ્રીનગર- નેશનલ સિક્યોરિટી ગાર્ડના (NSG) બ્લેકકેટ કમાંડોને જલદી જ જમ્મૂ-કશ્મીરમાં તહેનાત કરવામાં આવશે. જ્યાં તેઓ ઘર્ષણના સમયમાં અથવા બંધક લોકોને છોડાવવાની સ્થિતિમાં સેનાની મદદ કરશે. ગૃહમંત્રાલય કશ્મીર ઘાટીમાં નેશનલ સિક્યોરિટી ગાર્ડની એક ટુકડી તહેનાત કરવાના પ્રસ્તાવ પર ચર્ચા કરી રહ્યું છે. જેથી જોખમી સમય અને આતંકવાદ સાથે સંકળાયેલી ઘટનાઓ દરમિયાન ઈન્ડિયાન આર્મી, CRPF અને રાજ્ય પોલીસની મદદ કરી શકાય. સરકારના એક અધિકારીએ જણાવ્યું કે, કશ્મીર ઘાટીમાં NSG તહેનાત કરવાની યોજના જલદી અમલમાં મુકવામાં આવશે. તેમને બંધક લોકોને છોડાવવા અને આતંકી હુમલા જેવી સ્થિતિ પર કાબૂ મેળવવા પ્રશિક્ષણ આપવામાં આવશે.